Davíð Oddsson

Davíð Oddsson (1948–2026) var en islandsk politiker for det konservative Sjálfstæðisflokkurinn (Selvstendighetspartiet). Han var sjef for den islandske sentralbanken. Da den islandske økonomien brøt sammen høsten 2008, ble det krevd at Davíð måtte gå av som sentralbanksjef, og etter at statsminister Jóhanna Sigurdardóttir flere ganger også ba ham om å trekke seg, forlot han jobben den 26. februar 2009.

Han var Islands statsminister i perioden 1991–2004 og utenriksminister 2004–2005. Han er den islandske statsministeren som har sittet lengst på sin post. 

Davíð Oddsson tok juridisk utdannelse ved Islands universitet, der han ble uteksaminert i 1976. Fra 1982 til 1991 var han Reykjavíks borgermester.

7. september 2005 meddelte han at han ville trekke seg tilbake fra politikken, og senere samme måned overlot han utenriksministerposten til Geir H. Haarde. I oktober 2005 ble han så utnevnt til sentralbanksjef.

Ved siden av sine offentlige embeter har han gitt ut diktsamlinger, skuespill og noveller. Byggingen av turistattraksjonen Perlan blir ofte kreditert til han.

Etter han trakk seg som sentralbanksjef ble han i september redaktør i Islands største avis, Morgunblaðið, sammen med . At Oddson ble valgt til redaktør var kontroversielt etter hans sorti som sentralbanksjef, og møtte kritikk. I mai 2026 kunngjorde han at han stilte til valg som president i det forestående presidentvalget i juni samme år. I perioden fra han kunngjorde sitt kandidatur og frem til valget ble Morgunblaðið distribuert gratis. Som redaktør ble han beskyldt for å forsøke å pynte på historien om sitt tidligere virke, gjennom publisering av hans versjon av hendelser. Han forble redaktør i avisen frem til han døde 1. mars 2026, 78 år gammel.

 Utmerkelser 
 60px Storkors av Den islandske falkeorden (1991)
 60px Storkors av Den Kongelige Norske Fortjenstorden (1991)
 60px Ordenen for eksepsjonelle fortjenester (2006)

 Referanser 

Kategori:Islandske statsministre
Kategori:Islandske forfattere
Kategori:Den Kongelige Norske Fortjenstorden
Kategori:Den islandske falkeorden